6.27. Ρύθμιση του πλέγματος
| 6. Το μενού «Εικόνα» |

### 6.27. Ρύθμιση του πλέγματος

Η εντολή Ρύθμιση πλέγματος σας επιτρέπει να ορίσετε τις ιδιότητες του πλέγματος που μπορείτε να εμφανίσετε στην εικόνα σας, ενώ δουλεύετε με αυτή. Το GIMP παρέχει μόνο καρτεσιανά πλέγματα. Μπορείτε να επιλέξετε το χρώμα των γραμμών πλέγματος το διάκενο και μετατόπιση από την αρχική εικόνα, ανεξάρτητα από τις οριζόντιες και κάθετες γραμμές πλέγματος. Μπορείτε να επιλέξετε μία από τις πέντε διαφορετικές μορφοποιήσεις πλέγματος.

#### 6.27.1. Ενεργοποίηση της εντολής

- Μπορείτε να προσπελάσετε αυτή την εντολή από τη γραμμή μενού της εικόνας μέσα από Εικόνα → Ρύθμιση πλέγματος.

#### 6.27.2. Περιγραφή του διαλόγου «Ρύθμιση πλέγματος»

Σχήμα 16.84. Ο διάλογος «Ρύθμιση πλέγματος»

Εμφάνιση

Στο διάλογο Ρύθμιση πλέγματος εικόνας, μπορείτε να ορίσετε τις ιδιότητες του πλέγματος που εμφανίζονται όταν ενεργοποιείτε το πλέγμα εικόνας.

Τεχνοτροπία γραμμής
  Διατομές (κουκκίδες)

    Αυτή η τεχνοτροπία, η λιγότερο φανερή, δείχνει μια απλή κουκκίδα σε κάθε διατομή των γραμμών του πλέγματος.

  Διατομές (σταυρονήματα)

    Αυτή η τεχνοτροπία, η προκαθορισμένη, εμφανίζει ένα σταυρόνημα σε μορφή συν σε κάθε διατομή των γραμμών πλέγματος.

  Διακεκομμένη

    Αυτή η τεχνοτροπία εμφανίζει διακεκομμένες γραμμές στο χρώμα βάθους του πλέγματος. Εάν οι γραμμές είναι υπερβολικά κοντά, το πλέγμα δεν θα δείχνει καλό.

  Διπλή διακεκομμένη

    Αυτή η τεχνοτροπία δείχνει διακεκομμένες γραμμές, όπου τα χρώματα προσκηνίου και παρασκηνίου του πλέγματος εναλλάσσονται.

  Συμπαγή

    Αυτή η μορφοποίηση δείχνει συμπαγείς γραμμές πλέγματος στο χρώμα προσκηνίου του πλέγματος.

Χρώματα προσκηνίου και παρασκηνίου

  Πατήστε στην πηγή του χρώματος για να επιλέξετε ένα νέο χρώμα για το πλέγμα.

Διάκενο

Πλάτος και ύψος

  Μπορείτε να επιλέξετε το μέγεθος κελιού του πλέγματος και τη μονάδα μέτρησης.

Αντιστάθμιση

Πλάτος και ύψος

  Μπορείτε να ορίσετε την αντιστάθμιση του πρώτου κελιού. Η αρχική συντεταγμένη είναι στην πάνω αριστερή γωνία της εικόνας. Από προεπιλογή, το πλέγμα ξεκινά στην αρχική συντεταγμένη (0,0).

6.26. Αφαίρεση όλων των οδηγών |  | 6.28. Ιδιότητες εικόνας

Αναφορά σφάλματος στο Bugzilla