7.50. Μέγεθος ορίου στρώσης
| 7. Το μενού «Στρώση» |

### 7.50. Μέγεθος ορίου στρώσης

Στο GIMP, μια στρώση δεν έχει πάντοτε το ίδιο μέγεθος όπως η εικόνα στην οποία ανήκει. Μπορεί να είναι μικρότερη ή μεγαλύτερη, οπότε μερικά τμήματα της αποκρύπτονται. Η εντολή μέγεθος ορίου στρώσης εμφανίζει ένα διάλογο όπου μπορείτε να ορίσετε τις διαστάσεις της ενεργής στρώσης. Αυτή η εντολή αλλάζει τις διαστάσεις της στρώσης, αλλά δεν κλιμακώνει τα περιεχόμενά της.

#### 7.50.1. Ενεργοποίηση της εντολής

- Μπορείτε να προσπελάσετε αυτήν την εντολή από τη γραμμή μενού εικόνας μέσα από στρώση → μέγεθος ορίου στρώσης.

#### 7.50.2. Περιγραφή του διαλόγου «μέγεθος ορίου στρώσης»

Σχήμα 16.116. Περιγραφή του διαλόγου «μέγεθος ορίου στρώσης»

Μέγεθος στρώσης
  Πλάτος· ύψος

    Όταν ο διάλογος εμφανίζεται, οι αρχικές διαστάσεις της ενεργής στρώσης εμφανίζονται. Μπορείτε να τις αλλάξετε χρησιμοποιώντας τα δύο πλαίσια κειμένου. Αν αυτά τα πλαίσια συνδέονται μαζί με αλυσίδα, ο λόγος πλάτους-ύψους διατηρείται αυτόματα. Αν σπάσετε την αλυσίδα με κλικ πάνω της, μπορείτε να ορίσετε τις διαστάσεις ανεξάρτητα.

    Η προεπιλεγμένη μονάδα μέτρησης είναι εικονοστοιχεία. Μπορείτε να το αλλάξετε χρησιμοποιώντας το πτυσσόμενο μενού. Π.χ., μπορείτε να χρησιμοποιήσετε ένα «%» ποσοστό της τρέχοντος μεγέθους.

  Αντιστάθμιση Χ, αντιστάθμιση Υ

    Από προεπιλογή η κλιμακωμένη στρώση τοποθετείται στην πάνω αριστερή γωνία της εικόνας. Εδώ, μπορείτε να ορίσετε την αντιστάθμιση της πάνω αριστερής γωνίας της στρώσης σχετικά με την ίδια γωνία της εικόνας. Η προεπιλεγμένη μονάδα μέτρησης είναι εικονοστοιχεία, αλλά μπορείτε να την αλλάξετε χρησιμοποιώντας το πτυσσόμενο μενού. Μπορείτε επίσης να τοποθετήσετε τη στρώση στο κέντρο με κλικ στο κουμπί κέντρο.

7.49. Αντιστάθμιση |  | 7.51. Στρώση στο μέγεθος της εικόνας

Αναφορά σφάλματος στο Bugzilla