6.4. Επιλογή
| 6. Φίλτρα θορύβου |

### 6.4. Επιλογή

#### 6.4.1. Επισκόπηση

Σχήμα 17.130. Παράδειγμα εφαρμογής του φίλτρου «Επιλογή»

Αρχική εικόνα

Εφαρμογή φίλτρου «επιλογής»

Το φίλτρο επιλογής αντικαθιστά κάθε επηρεαζόμενο εικονοστοιχείο από μια τιμή εικονοστοιχείου τυχαία επιλεγμένη από τις 8 γειτονικές τη δική του (από ένα τετράγωνο 3×3, όπου το εικονοστοιχείο είναι το κέντρο). Όλα ή μόνο μερικά εικονοστοιχεία σε μια ενεργή στρώση ή επιλογή επηρεάζονται, το ποσοστό των επηρεαζόμενων εικονοστοιχείων προσδιορίζεται από την επιλογή τυχαιότητα (%).

#### 6.4.2. Ενεργοποίηση του φίλτρου

Μπορείτε να βρείτε αυτό το φίλτρο μέσα από Φίλτρα → Θόρυβος → Επιλογή.

#### 6.4.3. Επιλογές

Σχήμα 17.131. Επιλογές φίλτρου «Επιλογής»

Τυχαίος σπόρος

  Ελέγχει την τυχαιότητα της επιλογής. Εάν ο ίδιος τυχαίος σπόρος στην ίδια κατάσταση χρησιμοποιηθεί, το φίλτρο παράγει ακριβώς τα ίδια αποτελέσματα. Μια διαφορετική τυχαία σπορά παράγει διαφορετικά αποτελέσματα. Η τυχαία σπορά μπορεί να εισαχθεί χειροκίνητα ή να παραχθεί τυχαία πατώντας το κουμπί Νέα σπορά.

  Όταν η επιλογή Τυχαία σειρά σημειώνεται, η τυχαία σπορά δεν μπορεί να μπει χειροκίνητα, αλλά δημιουργείται τυχαία κάθε φορά που το φίλτρο τρέχει. Εάν δεν σημειωθεί, το φίλτρο θυμάται την τελευταία τυχαία χρησιμοποιημένη σπορά.

Τυχαιότητα (%)

  Αυτός ο ολισθητής αντιπροσωπεύει το ποσοστό των εικονοστοιχείων της ενεργής στρώσης ή επιλογής που θα επιλεγεί. Όσο πιο μεγάλη τιμή, τόσο περισσότερα εικονοστοιχεία επιλέγονται.

Επανάληψη

  Αυτός ο ολισθητής αντιπροσωπεύει τον αριθμό των φορών που θα εφαρμοστεί το φίλτρο. Μεγαλύτερες τιμές καταλήγουν σε μεγαλύτερη επιλογή, με τις τιμές των εικονοστοιχείων να μεταφέρονται πιο μακριά.

6.3. Ρίψη |  | 6.5. Θόρυβος RGB

Αναφορά σφάλματος στο Bugzilla